b'\n_START_ARTICLE_\nFranc Lubej\n_START_SECTION_\n\xc5\xbdivljenjepis\n_START_PARAGRAPH_\nPo 1. svetovni vojni je bil borec za severno mejo. 1919 je kon\xc4\x8dal u\xc4\x8ditelji\xc5\xa1\xc4\x8de. Bil je na\xc4\x8delnik osrednje sokolske organizacije v Sloveniji, 1937/38 organizator narodnoobrambnih zborov slovenskega Sokolstva v Ljubljani. Med vojno je postal \xc4\x8dlan KPS ter Sokola in leta 1941 vstopil v NOB. Avgusta 1941 je postal \xc4\x8dlan vrhovnega plenuma OF, 1942 Izvr\xc5\xa1nega odbora OF in bil izvoljen v AVNOJ, na katerega 2.zasedanju v Jajcu je sodeloval. 1943 je bil \xc4\x8dlan predsedstva SNOO oz. kasneje SNOS, katerega sekretar predsedstva je postal aprila 1945. Po vojni je bil sekretar Prezidija Ljudske skup\xc5\xa1\xc4\x8dine LRS (1946/7-53), republi\xc5\xa1ki in zvezni poslanec. Po okoli 20-letni "odrinjenosti" iz politike je leta 1975 dobil \xc4\x8dastni funciji \xc4\x8dlana Sveta republike in dosmrtnega \xc4\x8dlana predsedstva SZDL Slovenije._NEWLINE_Napisal je tudi dve knjigi o delovanju pri Sokolu in v NOB: Odlo\xc4\x8ditve: boj za demokratizacijo sokolstva na Slovenskem: ob 40. letnici procesa na Taboru (1980) ter Za sokolskim praporom (1985).'